BoE - Moon in Corvus - Bank of England - Corvine Moons by Klaudio Zic (eBook) - Lulu
BoE - Moon in Corvus - Bank of England - Corvine Moons
Moon in Corvus or Corvine Moon for the BoE or bank of England opens our Brexit Pound series. Namibië met reën geseën - Weer - Republikein
Wednesday, February 12th, 15:06:27
Namibië met reën geseën
Kunenerivier in vloed
Francoise Steynberg - Die afgelope naweek is Namibië mildelik met reën geseën.
Wydverspreide neerslae het landswyd voorgekom, met verskeie riviere wat besig is om te vloei.
Volgens me. Daniela Kemp is die ­Kunenerivier een bruisende watermassa ná 40 mm gisteroggend by Ruacana uit die reënmeter gegooi is.
Epupa River Lodge waarsku op hul Facebook-blad motoriste in die ­Kunenestreek moet versigtig op grondpaaie bestuur omdat verskeie riviere in vloed is.
“Die Kuneneriver het baie berge, wat beteken as dit reën, kom die riviere met alle mag en sonder waarskuwing af.”
Epupa River Lodge maan ook dat die Hoarusibrivier by verre die ­grootste en gevaarlikste in die streek is en ­versigtig benader moet word.
Mnr. Johan Gibson het op die Facebook-blad “Reën in Namibia” gesê by Cheetah View, sowat 25 km oos van Otjiwarongo, het 105 mm in twee dae uitgesak.
Die voormalige Namibiese rugbykaptein, Jacques Burger, het laat weet sy plaas, Klein Nabas-oos, naby Stamp­riet, het sy eerste reënneerslae in 'n baie lang tyd ontvang.
Nóg reënvalsyfers wat gisteroggend op “Reën in Namibia” aangemeld is, is 55 mm op Divundu, 40 mm op Katima Mulilo, 38 mm by Krantzberg, 35 mm by die plaas Bergtoppe in die Kamanjab-distrik, 32 mm by die ­Okakango Ranch, 23 mm by die plaas Dorka sowat 30 km suid van Omitara, 28 mm by Tsumeb , 21 mm by die Tsumeb-lughawe, 28 mm sowat 25 km noord van Omitara, 23 mm by die plaas Goedemoed suidwes van Hochfeld, 20 mm by Summerdown, 20 mm sowat 60 km noordoos van Grootfontein, 18 mm by Ondangwa-sentraal, 17 mm by Out of Nature, suid van Windhoek, 16 mm sowat 30 km oos van Hochfeld, 10 mm by die Eco-visplaas onder die Hardapdam, 10 mm by Eunda in die Omusatistreek, 8,5 mm in die Dordabis-omgewing, 8,5 mm by Outjo, 8 mm by Omaruru, 7 mm by Omeya, 6 mm sowat 13 km van Stampriet af, 6 mm by Otjiwarongo-suid, 5 mm by Otjiwarongo, 5 mm by Regenstein, 5 mm by die plaas Okatjeru, sowat 77 km noord-oos van Windhoek en 1 mm in Klein-Windhoek en Avis.
Wat die reënvoorspelling vir vandag betref, sal dit gedeeltelik bewolk en baie tot bloedig warm wees met enkele tot geïsoleerde donderbuie in die Suide. Elders sal dit gedeeltelik bewolk en warm tot baie warm wees met verspreide donderbuie in die Noorde en sentrale-oostelike gebiede. Winderige weer sal in die binneland voortduur.
Langs die kus sal dit gedeeltelik bewolk en koel tot warm wees met miskolle. Enkele buie kan oor die noordelike en sentrale kus verwag word.
Wat damvlakke betref, het slegs ses damme volgens NamWater se dambulletin van 30 Desember invloei gehad.
Dit is die Von Bach-, Omatako-, Goreangab-, Tilda Viljoen- en Daan Viljoendam, asook die Otjivero-hoofdam.
Die Von Bachdam was op 30 Desember 39,8% vol teenoor die vorige seisoen se 59,6%.
Die Daan Viljoendam is tans 65,5% vol teenoor verlede seisoen se 29,1%.
Die Omatakodam staan op 14%, terwyl dit verlede seisoen droog was.
Die Tilda Viljoendam was verlede seisoen 44,4% vol teenoor 30 Desember se 30,5%.
Die Hardapdam staan op 30 Desember op 7% teenoor verlede jaar se 44,2%.
Die Nautedam is tans leër met 68,7% in vergelyking met verlede seisoen se 72,3%.
Die totale kapasiteit van die land se damme is tans 18,2% teenoor verlede seisoen se 41%.